
ANG KURU-KURONG AGIMAT 


INIHANDA NI: MUHAMMAD BIN SULAIMAN AL-MUFDIY 

Ang pagpupuri ay para sa Allah lamang na Siyang nagtakda sa mga 
dahilan ng mga nagaganap sa Sanglibutan, at Kanyang inaalintana 
kung minsan ang mga dahilan na ito, upang ito ay hindi ipagpalagay 
ng mga tao bilang mga diyus-diyusan, at Kanyang isinaalang-alang 
ang mga kadahilanang ito at ang mga kaganapan nito batay sa 
Kanyang mga naitakdang tuparin, kaya walang anumang bagay na 
maaring maglaho dito nang walang nakatakdang layunin. Ang 
pagpapala at kapayapaan ay mapasa sinumang isinugo, bilang isang 
habag sa lahat ng daigdig, upang sila ay maging kagiliw-giliw sa 
Allah... .Ang sumunod dito: 

Samakatwid, tunay na nilikha ng Allah ang daigdig na ito mula sa 
wala, at Siya ang nangangasiwa rito kung paano Niya naisin, ayon sa 
Kanyang loobin at layunin. At Siya ang nagtakda ng kaayusan sa 
pagkaroon ng Kanyang mga nilalang, ang iba sa mga ito ay nasa 
ibabaw ng iba. Kung kaya’t ang iba sa mga ito ay ginawa Niyang mga 
dahilan para sa iba. 

At ang mga sinaunang Mushrik (mga nagtatakda ng katambal sa 
Allah) ay hindi naniniwala, na ang kanilang mga sinasamba (bukod sa 
Allah)ay may karapatan at kakayahang mangasiwa sa daigdig, o 
kakayahang magdulot ng (anumang) pakinabang at kapinsalaan, 
bagkus kanilang pinaniniwalaan na iyon ay natatangi sa Allah lamang. 




Sinabi ng Allah: i 4_jJL_9 yiiA I pi5ua-0 I jl p' ^ 

{Pagkatapos, kapag kayo ay dinaitian ng kapinsalaan, sa Kanya kayo 
nagtataas ng boses (sa paghingi ng saklolo).} An-Nahl: 53 
kung kaya’t dahil dito ay inutusan ng Allah ang Kanyang Propeta (M) 
na sabihin sa kanila: 

{Sabihin (O Muhammad 3); “Kung gayon, ipabatid ninyo sa akin, 
ang tungkol sa inyong mga sinasamba bukod sa Allah, na kung 
hinangad ng Allah na ipadaiti sa akin ang anumang kapinsalaan, sila 
ba’y makapagpapawi ng kapinsalaan na idudulot Niya? O kaya’y 
kung Kanyang hinangad sa akin ang isang habag, Kaya ba nilang 
pigilin ang ipagkakaloob Niyang habag?” sabihin: “Sapat na para sa 
akin ang Allah; sa Kanya iniuukol ng mga umaasa ang kanilang 
pagtitiwala}. Az-Zumar: 38 

Kung kaya’t nang tanungin sila, tumahimik na lamang sila, dahil hindi 
nila pinaniniwalaan na ang mga iyon ay nasa mga ito. Subalit ang ilan 
sa mga Muslim - Patnubayan nawa sila ng Allah - ay naisadlak ni 
Satanas sa kamalian. Kung kaya’t kanilang isina-alang-alang ang 
kanilang kinabukasan at ipinagkatiwala ang kanilang kalagayan sa 
isang gulanit na damit, sinulid o sapatos, kanilang inaakala na ang 
mga ito ay may kakayahang magdulot ng anumang pakinabang at 
sumanggalang ng anumang kapinsalaan!! Kung gayon, nasaan na sa 
kanila ang pagtupad sa kadulu-dulohan ng talatang ito? Nasaan na ang 
paniniwala, na ang Allah ang Siyang tagapanagot sa iyo at tagasapat, 
at hindi ang sinulid, at gulanit na damit, tela, at sapatos?! 



Nasaan na ang pagtitiwala sa Allah, Hindi sa mga walang-kuwentang 
bagay na ito? Hindi mo ba alam o aking kapatid, na ang Allah ay 
nakasasapat sa sinumang nagtiwala sa Kanya, at nagtatanggol sa 
kanya mula sa lahat ng masama: 

{At sinuman ang magtiwala sa Allah, Samakatwid, Siya ay 
Makasasapat sa kanya}. At-Talaq: 3 

At bakit! May iba pa ba, pagkatapos ng kasapatan ng Allah sa iyo?! At 
bakit, maari bang sa isang sinulid lamang, tsenilas, tela o balat ang 
siyang sasapat sa nagmamay ari nito o magtatanggol sa kanya?! 

$ ) i_oi 4:1 - ^ 

{Ang Allah ba ang higit na mainam o ang anumang itinatambal nila 
(sa Kanya)}. An-Naml: 59 


Hindi lamang iyon, kundi. nakakapagtanggol ba ang mga walang 
kuwentang bagay na ito sa kanilang sarili mismo ng kahit bahagya?! 
Ano kaya kung sadyain mo ang mga ito at iyong pagpunit-punitin o 
sunugin. Ano! maipagtatanggol ba nila ang kanilang sarili?! Kung 
gayon, paano ka nito maipagtatanggol, O ikaw na Tao?! 

(At huwag humiling bukoel sa Allah na hindi nakapagdudulot sa iyo 
ng kabutihan ni hindi nakapipinsala sa iyo, at kung iyong ginawa, 
magkagayon, tunay na ikaw ay kabilang ng mga Zalimun. At kung 
ipadadaiti sa iyo ng Allah ang isang kapinsalaan, tiyak na walang 
makapapawi nito maliban sa Kanya at kung ipagkakaloob Niya sa iyo 
ang isang kabutihan, tiyak na walang makahahadlang sa Kanyang 
kagandahang-loob, Kanyang ibinibigay ito sa kaninumang naisin 
Niya mula sa Kanyang mga Alipin, at Siya ang Mapagpatawad, ang 
Mahabagin). Younus: 106-107 

O ikaw na pinarangalan ng Allah sa pamamagitan ng talino at pinataas 
sa pamamagitan ng mga Kapahayagan, bakit hindi ka mag-isip-isip 
nang matagal: Ano ang pagkaiba ng mga ito sa ibang bagay na bukod 
dito? Maaring sasabihin mo: “Aking pinagtatali-tali ito at hinihipan!” 
Aking sasabihin: “ Bakit hindi mo na lang itakda ito batay sa 
lihitimong pag-ihip mula sa Aklat (Qur’an) at sa Sunnah sa tamang 
mga kalagayan nito. at tapos?!! At manatili sa kung ano ang 
ginagalawan ng Propeta S at ng kanyang mararangal na mga 
Tagasunod (kalugdan nawa sila ng Allah) at naroroon ang lahat ng 
kabutihan. 

Aking ikinatatakot na iyong masabi: “Ako’y nagsadya sa isang 
Manggagaway at siya ay nagbuhul-buhol ng sinulid dito (hinggil sa 
panggagaway) para sa akin! At iyon - sumpa sa Panginoon ng 
Ka’bah - ay napakadakilang kapahamakan!! 

Katotohanan, ang sinumang nagsadya sa isang Astrolohiya o 
Manghuhula ay hindi ipapasulat para sa kanya ang Salah sa loob ng 
apatnapung araw, subalit ang sinumang nagpatotoo sa anumang 
sinasabi nito. sa katunayan siya ay tumalikod sa anumang ibinaba kay 
Muhammad S, ang pagpapakupkop ay sa Allah lamang (kaya 
magpapakupkop tayo sa Kanya laban dito). 



Ang pamamaraan ng pakipag-ugnayan sa mga nilalang sa iyong 
kapaligiran ay tunay na maliwanag sa relihiyon ng Allah, sa 
katunayan, kapag ang Propeta S ay tumanggap ng anumang bagong 
bagay ay kanyang pinuri ang Allah dahil sa panustus na ito, at 
kanyang hilingin sa Allah ang maidudulot nitong kabutihan at 
kabutihan ng anumang maari niyang gawin para dito, at siya ay 
nagpapakupkop sa Allah laban sa kasamaan nito at sa kasamaan ng 
anumang maari niyang gawin para dito, at pagkatapos ng panalanging 
ito, kailanman ay walang darating sa iyo mula sa bagong panustus na 
ito, kundi tanging kabutihan - “Sa kapahintulutan ng Allah”. 

Nasaan ka na o aking kapatid sa mga Dhikr (paggunita) ng umaga’t 
hapon?! Samantalang ito ang siyang totoong mga agimat at kuta na 
makakapananggalang sa kapahintulutan ng Allah?! 

Nasaan ka na o aking kapatid, sa armadong mga kawal na ito mula sa 
mararangal na mga Anghel, na sila ay pinasa-ilalim ng Allah para sa 
iyong kapakanan?! 

(Sa kanya ay may nagmamatyag na mga Anghel na magkasunod- 
sunod, mula sa kanyang unahan at sa kanyang lekuran, kanilang 
pinangangalagaan siya mula sa kautusan ng Allah). Al-Ra’ad 11 

At sa tuwing pinangalagaan nro ang simbulo ng iyong pagka-Islam, 
ang pangangalaga (sa iyo) ay nagiging higit na dakila. 

Katotohanan, habang iyong isinasagawa ang Salah sa nradaling araw 
nang Jamaah (sama-samang pagdarasal), ikaw ay napapasailalim sa 
pananagutan ng Allah, pangangalaga at Kanyang pagkukupkop 
hanggang sa kinahapunan, Ngayon mangangailangan ka pa ba ng iba 
pagkatapos ng Allah?! 



Katotohanan, habang ikaw ay lumalabas mula sa iyong tahanan, at 
iyong sinabi: “ Bismillah, tawakkaltu ala Allah, wala hawla wala 
quwwata illa Billah, Allahumma inni audhu bika an adhilla aw 
udhallo aw azilla aw uzalla aw adhlim aw udhlam aw ajhalla aw 
yujhala alayya'' (Sa pamamangitan ng pangalan ng Allah, aking 
ipinagkakatiwala sa Allah ang aking pag-asa, walang kapangyarihan 
at walang lakas kundi sa pamamagitan ng Allah. 0 Allah! 
Katotohanan, ako ay nagpapakupkop sa Iyo laban sa aking 
pagkaligaw o mailigaw, 0 sa aking pagkasadlak sa kamalian o 
isadlak sa kamalian, 0 sa aking paggawa ng hindi makatarungan o 
isadlak sa paggawa nito, 0 sa aking pagkalingat o magawan ng 
pagkalingat laban sa akin), Sasabihin sa iyo: “ Ikaw ay nasapatan, 
napatnubayan at kinalinga. Kaya lilihis sa iyo si Satanas at lalayo, na 
nagsasabi sa kanyang mga kasamahan: “Paano mapapasa inyo ang 
isang lalaki na nasapatan, napatnubayan at kinalinga? Samakatwid, 
ano pa ang iyong hinahanap o aking kapatid pagkatapos nito? Iiwanan 
mo ba ang lahat ng ito ... at magkukubli sa isang sapatos o gunalit na 
damit o mga katulad nito?! At ang katiyakan dito, tunay na wala itong 
maidadagdag sa iyo kailanman, kundi kapahamakan. 

Kaya makinig sa marangal na maka-propetang sanaysay na ito: 
“Nakita ng Propeta 3 ang isang lalaki na nasa kamay nito ang isang 
kawil na tanso, at kanyang sinabi: (Ano ito?). ang sagot ng lalaki: 
buhat sa Al-Wahinah (panlaban sa sakit na panghihina dulot ng 
katandaan). Sinabi ng Propeta (M): “Tanggalin mo iyan, dahil wala 
itong maidadagdag sa iyo kundi higit na kahinaan, at kung ikaw ay 
namatay at ito ay nasa iyo, kailanman ay hindi ka magtatagumpay”. 
Nailathala ni Al-Imam Ahmad, na naiulat ni Imran bin Haseen (Ra). 



Ang Al-Wahinah: (Ugat na nagdudulot ng sakit at kahinaan sa 
parteng balikat at sa kabuuan ng kamay). 

Samakatwid, lubos na ikinatakot ng lalaking ito sa kanyang sarili ang 
sakit na ito, kung kaya’t kanyang inilagay ang kuru-kurong agimat na 
ito. 

Hindi mo ba alam na ikaw ay higit na makakatamo ng lakip-lakip na 
talunan sa iyong mga tinakasan, nang iyong ikabit ang kuru-kurong 
mga agimat na ito. 

At sapat na, ang iyong pagkasadlak sa ilalim ng kapootan ng 
panalangin ng Sugo M sa kanyang sinabi: “ang sinumang magkabit at 
umasa sa isang Tamimah (agimat), samakatwid hindi tutuparin sa 
kanya ng Allah (ang anumang kanyang inaasahan dito). At ang 
sinumang magkabit at umasa sa isang Wada-ah, (isang bagay na 
nakukuha sa dagat na parang kabibi ), samakatwid walang 
kapanatagang ipagkakaloob sa kanya ng Allah, bagkus Kanyang 
ipagkakatiwala siya rito) Nailathala ni Al-Imam Ahmad, naiulat ni 
Uqbah bin Amir (Ra). 

Samakatwid ang panalanging ito mula sa Sugo (it) ay umaabot sa mga 
iyon, nang walang hanggang katapusan. Kaya ang sinumang magkabit 
at umasa sa isang agimat, samakatwid, hindi tutuparin sa kanya ng 
Allah ang kanyang inaasahang bagay dito. kung gayon, anong 
pakinabang ng makasalanang agimat na ito!? 

At sinuman ang magkabit at umasa sa isang Tamimah (agimat), 
samakatwid hindi tutuparin sa kanya ng Allah (ang anumang kanyang 
inaasahan dito). At ang sinuman ang magkabit at umasa sa isang 
Wada-ah (isang bagay na nakukuha sa dagat na parang kabibi), 
samakatwid walang kapanatagang ipagkakaloob sa kanya ng Allah 
(bagkus ipagkakatiwala siya rito): isang panalangin laban sa kanya, na 
ang pagkabahala, pagkabalisa at kalungkutan ay mananatili sa kanya, 
at mailayo sa kapanatagan at katahimikan, 



at (gayon din) mananatili ang takot, - na ang kaginhawaan dito ay 
siyang inaasam-asam na matamo - ... habang kanyang ikinabit ang 
makasalanang mga agimat na ito. 

Katotohanan, ang nakikipag-ugnayan sa mga agimat na ito, tunay na 
kanyang pinuputol para sa kanyang sarili ang pinto ng pangangalaga 
at pagkalinga mula sa Allah, O anong laking kabiguan at 
pagkatalunan, nang mailipat ang pangangalaga ng Allah sa 
pangangalaga ng isang gulanit na damit, sinulid o sapatos, (ito ay) 
pagpapalit para sa kaaba-abang bagay kaysa Siya na ang higit na 
mainam!! 

Sinabi ng Propeta 3 : “Ang sinumang magsabit ng anumang bagay at 
umasa rito, siya ay ipagkakatiwala rito”. Inilathala ni Al-Imam 
Ahmad at Tirmithie 

Ito ay bilang karagdagan pa, bukod sa pagkasadlak nito sa Shirk 
(pagtatambal sa Allah) - Nawa ay kukupkupin tayo ng Allah laban 
dito - sa ibang sanaysay ay ganito: [Sinuman ang magsabit ng isang 
agimat at umasa rito, magkagayon tunay na siya ay nakagawa na ng 
pagtatambal]. 

Nakita ni Hudhaifa ang isang lalaki, na sa kamay nito ay isang sinulid 
na pananggalang sa lagnat, kaya pinutol niya ito, at tuluyang binasa 
ang sinabi ng Allah: 

$ pa j 'U L_> I o ^ 

{At ang karamihan sa kanila ay hindi naniniwala sa Allah, kundi 
bagkus sila ay mga nagtatakda ng katambal (sa kaisahan ng Allah)}. 
Yousuf: 106 



Nailathala ni ibnu Abi Haatim, ganito ang pagbabala sa kanya (ang 
lalaki) ni Huzaifah (Ra) batay sa kanyang sinabi : « Kung ikaw ay 
namatay at ito ay nasa iyo, hindi ako magsagawa ng Salah para sa 
iyo » 

Ang bahaging kulay na ito ng Shirk (pagtatambal sa kaisahan ng 
Allah) ay malaking Shirk : Iyon ay kapag pinaniwalaan ng 
nagmamay-ari nito na ang mga kuru-kurong ito ay siya mismo ang 
nagdudulot ng kapakinabangan o kapinsalaan., o nagtutulak ng 
anumang darating na kasawiang-palad bago ang kaganapan nito, o 
nagpapawi ng anumang maaring maganap na sakuna bago ang 
pagsapit nito, kaya ito ay pagtatambal sa Al-Ruboobiyyah (pagka- 
panginoon ng Allah sa Kanyang gawain) !! kung saan ay kanyang 
pinaniwalaan na may isang katambal ang Allah sa paglikha at 
pangangasiwa, 

At (ito rin ay) pagtatambal sa Al-Uboodiyyah (pagsamba sa Allah) : 
kung saan siya ay sumamba roon, at kanyang iniugnay dito ang 
kanyang puso, dahil sa kasakiman at pagmimithi sa maaring maidulot 
nito na mapakinabangan, Subalit kung ang kanyang paniniwala ay ang 
Allah ang Siyang tanging tunay na nagmamay-ari at nangangasiwa, 
ang nagtutulak at nagpapawi lamang, at ang mga ito ay sadyang mga 
dahilan lamang, samakatwid ito ay maliit na Shirk (pagtatambal sa 
Allah), subalit tunay na ito ay higit na malaki at dakila kaysa mga 
malalaking kasalanan, magkagayon ito ay higit na dakila at 
mapanganib kaysa pag-inom ng alak, pangangalunya at pagkitil ng 
buhay !! samakatwid ang mga ito kung gayon ay hindi pambatas na 
mga dahilan, At kahit na ang mga nakagawiang dahilan, na siyang 



napagtanto na nakapagdudulot ito ng pakinabang sa mga tao sa 
pamamagitan ng karanasan tulad ng mga gamot halimbawa. 
Samakatwid ito ay walang iba kundi isang palaro mula kay Satanas sa 
mga isipan ng mga nagmamay-ari nito at sa kanilang 
Pananampalataya. 

At sapat na rito ang kawalang sala ng Sugo S sa sinumang gumagawa 
ng tanikala na yari sa Wit’r (malaking ugat ng isang hayop na 
pinatuyo, at pagkatapos ay ginawang iba’t-ibang uri ng tali, tulad 
halimbawa ng tali ng busog, gitara atbp.) o ang mga katulad nito mula 
sa mga kuru-kurong agimat na ito. Ayon sa Hadeeth na naiulat ni Al- 
Imam Ahmad mula kay Ruwaifi’a bin Thabit (Ra). 

Magkagayon, ano pa ang iyong inaasam-asam pagkatapos niyon?!! 
Samakatwid kasawiang-palad at kapahamakan sa mga agimat na ito. 

Sa katunayan ito ay matinding ipinagbawal ng Sugo S at siya ay 
nagpadala ng sugo sa mga tao, na kanyang ipanawagan ang 
pagtatanggal sa mga ito mula sa mga sasakyan, nagsasabi: “Huwag na 
huwag mag-iwan sa liig ng isang kamelyo ng anumang kuwelyo na 
yari sa Watr (isang sinulid na parang tali ng gitara) maliban na kung 
ito ay putol na ” Inilathala ni Al-Bukhari at Muslim. 

Kung kaya’t nararapat na ang uring ito ng Shirk ay ipagsusuway at 
pangaralan ang mga nasasadlak dito, at tuluyang tanggalin ang mga 
agimat na ito na maka -Shirk mula sa mga panghatid na sasakyan at 
bayarang sasakyan at itbp. 

Katotohanan, ang pakikipag-ugnayan ng puso bukod sa Allah sa 
paghiling ng anumang maaring pakinabangan o sa pagtaboy ng 
anumang kapinsalaan, katiyakan, ito ang pinakamasamang 
kinasasadlakan ng tao, dahil ang pakikipag-ugnayan ay nangyayari 
minsan sa pamamagitan ng puso, at kung minsan ay sa gawa at kung 



minsan ay kapwa sa kanilang dalawa, at ito ang pinakamapanganib, 
bagama’t ang bawat isa sa mga ito ay mapanganib, walang 
pagdududa, at kahit na ang mga dahilan na ginawa ng Allah na 
dahilan, hindi puwedeng umasa lamang dito ang alipin, bagkus siya ay 
umasa sa nagdulot nito at nagtakda (ang Allah), kalakip na kanyang 
isagawa ang naisabatas dito at masugid niyang pagsikapan ang mga 
nakapagdudulot dito ng kabutihan. 

Ang mga tinaguriang dahilan - gaano man kadakila ito at katibay - ito 
pa rin ay nakasalalay sa kapasiyahan ng Allah at sa Kanyang itinakda, 
walang labasan dito (sa takda ng Allah) ang mga ito kahit kasing liit 
ng buhok! ni mas maliit pa rito. 

At bakit hindi na lang natin hilingin ang pagtaboy sa sakuna, pagpawi 
sa kagipitan at pagpagaan sa naitakda at pagka maging mabuti nito sa 
sinumang tunay na Nagmamay-ari nito?! 

Kaya ang sinumang iugnay ang kanyang sarili sa Allah, at kanyang 
iasa sa Allah ang kanyang mga pangangailangan, ang Allah ay 
makasasapat na sa kanya sa lahat ng panustus, at pagagaanin sa kanya 
ang lahat ng mahirap, at ilalapit sa kanya ang lahat ng malayo. 

Kasawiang-palad para sa sinumang iugnay ang kanyang sarili sa iba 
bukod sa Allah, dahil tiyak na isasadlak siya ng Allah sa kahihiyan at 
ipagkakatiwala siya sa mahina, mababa, walang kakayahan....na 
siyang inasahan ng kanyang sarili at pinagkatiwalaan. 

At sinuman ang makapagligtas ng isang alipin mula sa kapahamakan 
ng Shirk na ito ay mapapasa kanya ang dakilang gantimpala, at 
sinuman ang makikipagtunggali rito, tunay na mapapasa kanya ang 
isang malaking gantimpala - kahit lamang mapawi ang kaanyuang 
panlabas ng ipinagsusuway na ito. 



At aking inaasam-asam na ipasulat para sa kanya ang anumang 
binanggit ni Saeed bin Jubair (nawa ay kahabagan siya ng Allah): 
“Sinuman ang pumutol ng isang agimat mula sa isang tao, (ang 
katumbas nito) ay parang nagpalaya ng isang alipin.” 

At ako ay magtatapos, batay sa sinabi ng Al-Barie (ang 
Tagapagbalangkas, ang Allah): 

{Sabihin (O Muhammad M): “O kayong sangkatauhan! Sa katunayan, 
dumating na sa inyo ang Katotohanan mula sa inyong Panginoon, 
kaya ang sinumang tumahak ng tamang patnubay, samakatwid ang 
kanyang naaakay sa tamang landas ay tanging ang kanyang sarili. At 
sinuman ang tumahak sa pagkaligaw, samakatwid ang kanyang 
nadudulutan ng (kapahamakan ng) pagkaligaw ay tanging para sa 
kanyang sarili, at ako ay hindi tagapangalaga para sa inyo}. Yuonus: 
108 

ang pagpupuri ay para (lamang) sa Panginoon (Allah) ng mga daigdig, 
nawa ay pagpalain ng Allah at pagkalooban ng kapayapaan at 
pagpapala ang Propetang Ummiy (di marunong sumulat at bumasa - 
Muhammad S). 



